ການສົ່ງອອກແລະນໍາເຂົ້າ ຂອງຈີນ ຫຼຸດລົງ ໃນເດືອນແລ້ວ
ໂຕເລກການສົ່ງອອກ ແລະນຳເຂົ້າຂອງຈີນ ໃນເດືອນມັງກອນຜ່ານມາ ແມ່ນຕົກຕໍ່າສຸດ ໃນຮອບສອງປີ
ກິດຈະການດ້ານການຄ້າຂອງຈີນໄດ້ຫຼຸດຕໍ່າລົງໃນເດືອນມັງກອນຜ່ານມາ ສົມທຽບໃສ່ກັບໄລ ຍະດຽວກັນຂອງປີກາຍນີ້ ຊຶ່ງໄດ້ພາໃຫ້ມີຄວາມວິຕົກກັງວົນວ່າອຸບປະສົງຫຼືຄວາມຕ້ອງການ ສິນຄ້າຢູ່ໃນຕ່າງປະເທດທີ່ມີໜ້ອຍລົງ ໄດ້ສ້າງຄວາມເສຍຫາຍໃຫ້ແກ່ເສດຖະກິດ ທີ່ຂັບດັນ ດ້ວຍການສົ່ງອອກຂອງຈີນ ໂຕເລກທີ່ພະແນກພາສີຂອງຈີນ ນຳອອກເຜີຍແຜ່ໃນວັນສຸກມື້ນີ້ສະແດງໃຫ້ເຫັນວ່າ ການນໍາ ເຂົ້າສິນຄ້າໄດ້ຫຼຸດລົງ 15 3% ເປັນ 122 ພັນ 600 ລ້ານໂດລາ ຂະນະທີ່ໂຕເລກການສົ່ງ ອອກກໍຫຼຸດລົງເຄິ່ງເປີເຊັນ ເປັນ 149 ພັນ 900 ລ້ານໂດລາ ນີ້ແມ່ນຂໍ້ມູນການຄ້າທີ່ຂີ້ຮ້າຍ ທີ່ສຸດນັບແຕ່ປີ 2009 ເປັນຕົ້ນມາ ການໄດ້ປຽບດຸນການຄ້າທີ່ມີຄວາມຫຼໍ່ແຫຼມທາງດ້ານການເມືອງຂອງຈີນ ໄດ້ຖີບຂຶ້ນເປັນ 27 ພັນ 300 ລ້ານໂດລາ ໃນເດືອນມັງກອນ ຊຶ່ງເປັນໂຕເລກທີ່ສູງທີ່ສຸດ ໃນໄລຍະ 6 ເດືອນ ຜ່ານມາ ພວກນັກວິເຄາະກ່າວວ່າ ໂຕເລກດັ່ງກ່າວມີທ່າທາງວ່າ ໄດ້ມີການຜິດພ້ຽນຍ້ອນວັນພັກກຸດ ຈີນ ຊຶ່ງໃນປີນີ້ໄດ້ຕົກໃສ່ເດືອນມັງກອນ ໂຮງງານແລະທຸລະກິດຈີນ ສ່ວນໃຫຍ່ໄດ້ອັດກິດ ຈະການຫຼືຫຼຸດການຜະລິດລົງເພື່ອໃຫ້ພວກຄົນງານສາມາດ ໄປຢ້ຽມຢາມແລະໃຊ້ເວລາໃນ ວັນພັກຢູ່ກັບຄອບຄົວ ແຕ່ພວກນັກວິເຄາະທາງດ້ານການເງິນກ່າວວ່າ ຜົນການຄ້າໃນເດືອນມັງກອນສະແດງໃຫ້ ເຫັນວ່າ ເສດຖະກິດຂອງຈີນຊຶ່ງໃຫຍ່ເປັນອັນດັບສອງຂອງໂລກນັ້ນ ພວມຊັກຊ້າລົງຍ້ອນ ການມີອັດຕາຄົນຫວ່າງງານສູງຢ່າງຕໍ່ເນື່ອງຢູ່ໃນສະຫະລັດແລະວິກິດການໜີ້ສິນໃນເຂດ ໃຊ້ເງິນຢູໂຣ